**AKROBATIKUS rOCK’N’rOLL**

A tantárgy a női és férfi hallgatók számára lehetőséget nyújt megtanulni az akrobatikus rock’n’roll sportág történetét, szabály- és versenyrendszerét, technikai követelményeit.

A tantárgyak által megismerkedhetnek a hallgatók a sportági mozgásanyag elméletével, gyakorlati oktatásával, valamint a kiegészítő edzések sportági alkalmazásával. A sportágra jellemző fizikai képességek fejlesztésével megismerik a sportág edzésrendszerét, edzésmódszertanát és az edzéstervezést.

A hallgatók elsajátíthatják az akrobatikus RR oktatásának, a segítségnyújtásnak, valamint a képességfejlesztő gyakorlatainak szakmai sajátosságait, megismerhetik a tánc és akrobatika oktatásmódszertanának alapelveit, és a sportegyesületi foglalkozások szervezésének, tervezésének módszereit.

**Tantárgyfelelős**:

Dr. Kalmár Zsuzsanna tanszékvezető, egyetemi docens

**A tantárgy oktatója**:

Tormásiné Neuwirth Anikó, óraadó tanár

**Az oktatás célja:**

Sajátos sportági ismeretekkel és gyakorlati tapasztalatokkal rendelkező szakemberek képzése. A sportággal kapcsolatos általános műveltség átadása.

A hallgatók igényét kialakítani a magas szintű edzői tevékenység végzésére a sportág minden területén – kezdő szinttől az élsportig.

Megismertetni a rendszerbe foglalt oktatási struktúra kialakításának lehetőségeit, valamint a tánc és az akrobatika oktatásának összefüggéseit, egymásra gyakorolt hatását.